**Sovellusprojekti Moveo, 5. palaveri**

Paikka: Agora, kokoushuone C418.1

Aika: Maanantai 18.3.2019 klo 14:20 – 15.45

**Läsnä**

Projektiryhmä

 Moisio Tuomas, puheenjohtaja

 Nykänen Visa

Puumala Petra

Lappalainen Karoliina, sihteeri

Tilaajan edustajat

 Lyyra Nelli

Ohjaajat

 Saareks Jani

Santanen Jukka-Pekka

**Pöytäkirja**

Laadittu: 19.3.2019

Muokattu: —

**1. Palaverin avaus**

Moisio esitti itseään palaverin puheenjohtajaksi ja Lappalaista sihteeriksi. Ehdotus hyväksyttiin ja puheenjohtaja Moisio avasi palaverin.

**2. Laillisuus ja päätösvaltaisuus**

Palaveri todettiin lailliseksi ja päätösvaltaiseksi.

**3. Esityslistan hyväksyminen**

Esityslista hyväksyttiin ilman muutoksia.

**4. Edellisen palaverin pöytäkirjan tarkastus**

Edellisen palaverin pöytäkirjaan merkityt päätökset käytiin läpi.

Nelli Lyyralle sovitut toimenpiteet:

* Jatkaa vaatimuslistan priorisointia Puumalan kanssa yhteisesti (suoritettu).
* Selvittää Moveatis-projektin GitHub-tunnuksia (suoritettu).
* Miettii termejä sovelluksen eri näkymille (kesken).
* Selvittää sovelluksessa käytettäviä kuvia (kesken).

Nelli Lyyralle & Pilvikki Heikinaro-Johanssonille sovitut toimenpiteet:

* Pohtivat kuinka puuttuvat tiedot tulisi käsitellä palauteanalyysissa (kesken).

Projektiryhmälle sovitut toimenpiteet:

* Ottaa yhteyttä IT-tukeen, jotta ryhmä pääsee käsiksi Moveatiksen tuotantopalvelimeen (suoritettu).
* Aloittaa kehitystyötä (suoritettu).
* Viimeistelee projektisuunnitelman ja asettaa sen nähtäville (suoritettu).
* Ottaa yhteyttä Sami Kallioon (ei suoriteta).
* Korjaa edellisen pöytäkirjan sen sisältämien puutteiden osalta (suoritettu).
* Petra Puumala päivittää vaatimuksia (kesken).

Jukka-Pekka Santaselle sovitut toimenpiteet:

* Käy Puumalan kanssa läpi vaatimuslistaukseen tekemiään huomioita (kesken).
* Selvittää Moveatis-projektin GitHub-tunnuksia (suoritettu).

Yhteydenotto Sami Kallioon päätettiin jättää pois toimenpiteistä.

**Päätökset:**

* Edellisen palaverin pöytäkirja hyväksyttiin.

**5. Tilakatsaus**

Lappalainen esitteli projektin tilaa, edellisen tilakatsauksen jälkeen tehtyjä toimenpiteitä, tulevia toimenpiteitä, ensimmäisen kehitysvaiheen onnistumista, seuraavan kehitysvaiheen tavoitteita ja ajankäyttöä. Projektiryhmä on kehittänyt sovelluksen taustaohjelmistoa, etusivua, hallintasivua, kategorian määrittelysivua ja palauteanalyysisivua. Projektiryhmä on julkaissut projektisuunnitelman projektiorganisaatiolle ja jatkanut vaatimusmäärittelyn laatimista.

Tulevat toimenpiteet koskevat yllä olevien toimenpiteiden jatkamista ja vaatimusmäärittelyn jatkamista.

Ensimmäinen kehitysvaihe suoritettiin viikoilla 9-11 ja se onnistui suunnitelmien mukaan. Projektiryhmä aloitti kaikki kehitysvaiheeseen kuuluvat toimenpiteet. Seuraava kehitysvaihe suoritetaan viikoilla 12-14. Kehitysvaiheen tavoitteena on kehittää tietokanta, kategorian määrittelysivu, palauteanalyysi ja etusivu valmiiksi, sekä jatkaa taustaohjelmiston, yhteenvetosivun ja hallintasivun kehitystä. Toisessa kehitysvaiheessa projektiryhmä pitää myös ensimmäisen väliesittelyn ja katselmoinnin.

Tilakatsauksen läpikäynnin aikana sovittiin, että Nykänen tekee taulun tietokannan rakenteesta.

**Päätökset:**

* Nykänen tekee taulun tietokannan rakenteesta.

**6. Projektisuunnitelman läpikäynti**

Lappalainen kävi läpi projektisuunnitelmasta testauksen, katselmoinnit ja tulosten hyväksymisen, tehtävien työmäärät ja aikataulun.

Moveo-projekti suorittaa sovellukselle käytettävyys- ja järjestelmätestauksen. Lyyran toiveena oli, että järjestelmätestaus suoritettaisiin PC:n ja iPhonen lisäksi myös Androidille. Käytettävyys- ja järjestelmätestauksen suorittaa vähintään yksi projektiryhmän ulkopuolinen henkilö. Lyyra ehdotti koehenkilöksi Eija-Kaisa Kotilaista, tai muita Liikuntatieteellisen tiedekunnan gradun tekijöitä.

Katselmoinnit tehdään teknisen ohjaajan toimesta vähintään kaksi kertaa. Laaditut dokumentit hyväksytetään vastaavalla ohjaajalla ja tilaajan edustajilla.

Lappalainen kävi läpi tehtävien työmäärät ja aikataulun. Projektiryhmä on tähän mennessä pysynyt aikataulussa.

Projektisuunnitelman läpikäynnin aikana sovittiin, että Lyyra käy läpi projektisuunnitelman termit ja ilmoittaa mikäli hän löytää termeistä virheitä.

**Päätökset:**

* Lyyra käy läpi projektisuunnitelman.

**7. Näkymien demoaminen**

Projektiryhmä esitteli käyttöliittymänäkymiä etusivusta, hallintasivusta ja kategorian määrittelysivusta.

Etusivulle Lyyra toivoi palauteanalyysi- ja palauteobservointipainikkeisiin uusia nimiä, jotka olisivat esimerkiksi palauteanalyysi ja observointi.

Hallintasivulle Lyyra toivoi selkeämpää jakoa palauteanalyysin ja observoinnin kategoriaryhmille. Myös palauteanalyysin aloittamiselle täytyy luoda oma painike.

Lyyra mietti, tarvitseeko ryhmäavaimen taakse valintaa, jolla määritellään kuinka monta kategoriaa käyttäjä voi enimmillään valita tai voiko käyttäjä jättää kategoriavalinnan tekemättä. Projektiryhmä miettii myös käyttöliittymänäkymää tilanteelle, jolloin ryhmäavaimen taakse on kirjattu palauteanalyysin ja observoinnin kategoriaryhmiä. Projektiryhmä miettii, kuinka käyttäjä valitsee palauteanalyysin ja observoinnin välillä.

Santanen ehdotti, että julkiselle käyttäjälle voisi tallentaa valmiita kategoriaryhmiä. Kirjautunut käyttäjä voisi tallentaa kategoriaryhmiä julkiseksi, mutta julkinen käyttäjä ei voisi tallentaa mitään sovelluksen tietokantaan. Santanen ehdotti myös, että kirjautuneen käyttäjän hallintasivun alasvetovalikkoon lisättäisiin tapahtuman palauteanalyysit. Nämä ideat sovittiin prioriteetiltaan matalaksi, jolloin projektiryhmä toteuttaa ne, jos jää aikaa.

Lyyra toivoi, että projektiryhmä laittaisi käyttöliittymänäkymistä kuvat tilaajan edustajille. Lappalainen lupasi lähettää kuvat koko projektiorganisaatiolle.

**Päätökset:**

* Projektiryhmä muokkaa etusivun painikkeiden nimiä.
* Projektiryhmä miettii hallintasivun toteutusta selkeämmäksi.
* Tilaajan edustajat miettivät tarvitseeko ryhmäavaimen taakse määritellä kuinka monta kategoriaa käyttäjä voi valita, tai voiko käyttäjä jättää kategorian valitsematta.
* Lappalainen laittaa käyttöliittymänäkymistä kuvat tilaajan edustajille.

**8. Muut esille tulevat asiat**

Projektiryhmällä on 1.väliesittely 2.4.2019, jota ennen väliesittelyn materiaali tulee hyväksyttää tilaajan edustajilla. Palaverissa sovittiin, että Lappalainen lähettää väliesittelyn materiaalin tilaajan edustajille ennen väliesittelyä.

Lyyra ehdotti Moveatis-tietojärjestelmän ulkoasun muokkaamista vaaleammaksi, sekä kuvien lisäämistä. Ulkoasun muokkaus ei ole prioriteetiltaan pakollinen, joten projektiryhmä jää miettimään ulkoasun toteutusta ja kuvien lisäämistä.

Santanen ehdotti, että ryhmäavaimen syöttäminen otettaisiin pois painikkeen takaa Moveatis-tietojärjestelmän ensimmäiselle sivulle. Tällöin ryhmäavaimen kautta kirjautuminen olisi nopeampaa ja vaatisi vähemmän klikkauksia. Projektiryhmä jää miettimään tämän toteutusta.

Puumalainen katsoo Santasen sähköpostin Trelloon liittyen, ja tekee Trelloon vaaditut muutokset.

**Päätökset:**

* Lappalainen lähettää väliesittelymateriaalit tilaajan edustajille.
* Projektiryhmä miettii Moveatis-tietojärjestelmän ensimmäisen sivun näkymää, sekä ulkoasunäkymää.

**9. Läsnäolijoille sovitut toimenpiteet**

Lyyra Nelli:

* Lukee projektisuunnitelman.
* Miettii termejä sovelluksen eri näkymille.
* Selvittää sovelluksessa käytettäviä kuvia.
* Miettii kuinka puuttuvat tiedot tulisi käsitellä palauteanalyysissa.
* Miettii tarvitseeko ryhmäavaimen taakse määritellä kuinka monta kategoriaa käyttäjä voi valita kategoriaryhmästä, tai voiko käyttäjä jättää kategorian valitsematta.

Projektiryhmä:

* Puumala muokkaa vaatimuslistaa.
* Nykänen tekee taulun tietokannan rakenteesta.
* Miettii hallintasivun toteutusta selkeämmäksi.
* Miettii Moveatis-tietojärjestelmän ensimmäisen sivun näkymää, sekä ulkoasunäkymää.
* Muokkaa etusivun painikkeiden nimiä.
* Lappalainen lähettää väliesittelymateriaalit tilaajan edustajille.
* Lappalainen lähettää käyttöliittymänäkymät tilaajan edustajille.

**13. Seuraavan palaverin aika ja paikka**

Seuraava palaveri sovittiin maanantaille 1.4.2019 klo 14.15. Lappalainen varaa palaveria varten Agoralta kokoushuoneen.

**14. Kokouksen päättäminen**

Puheenjohtaja päätti palaverin.

**Käsitellyt ja jaetut materiaalit**

* Lappalaisen laatima tilakatsaus käytiin läpi valkokankaalta.
* Lappalaisen laatima projektisuunnitelma käytiin läpi valkokankaalta.
* Käyttöliittymänäkymät käytiin läpi valkokankaalta.